MUNICIPIUL SATU MARE

CABINET VicepRIMAR

Nr. 37922/21.06.2023

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”privind darea în folosință gratuită către Parohia Ortodoxă Română Sf. Andrei, a unui teren, în suprafață de 4020 mp, situat în Satu Mare, bd. Lucian Blaga”

În susținerea căruia formulez prezentul

**REFERAT DE APROBARE**

Având în vedere adresa înaintată de către Parohia Ortodoxă Română Sf. Andrei prin preot Sopoian Cosmin, înregistrată la Primăria municipiului Satu Mare sub nr. 27957/13.05.2022, prin care solicită atribuirea în folosință gratuită a unei suprafețe de 8477 mp teren din care 2500-3000 mp sunt ocupați de morminte, consiliul local a însușit și aprobat documentația cadastrală de primă înscriere a unui imobil teren în suprafață totală de 4020 mp, situat în municipiul Satu Mare, Bd. Lucian Blaga prin HCL nr. 87/2023. Menționăm că prin HCL nr. 123/2021, modificată prin HCL nr. 180/2021 s-a aprobat darea în folosință gratuită a suprafeței de 3752 mp, fapt pentru care în prezent se poate iniția un proiect de hotărâre având ca obiect darea în folosință gratuită și a terenului în suprafață de 4020 mp.

Până în prezent, cimitirul uman aflat pe acest teren nu deține o capelă, utilizându-se în acest scop vechea biserica aflată la o distanță de aproximativ 900 metri de acest cimitir, distanță care reprezintă un real disconfort, fapt pentru care propunem darea în folosință gratuită și a suprafeței de 4020 mp din totalul celor 8477 mp cât are parcela inițială, astfel încât să se poată realiza atât capela cât și căile de acces și a aleilor dintre morminte.

Urmare a celor prezentate mai sus, propun spre analiză şi aprobare Consiliului local al municipiului Satu Mare prezentul proiect de hotărâre.

**INIȚIATOR PROIECT,**

Viceprimar

Tămășan Ilieș Cristina Marina

Faur Mihaela/2exex